**AGENȚIA PENTRU PROTECȚIA MEDIULUI MEHEDINTI**

Nr. ................ / ....................

**Decizia etapei de încadrare**

Proiect

 Ca urmare a solicitării de emitere a acordului de mediu adresate de ȘCHIOPESCU SORIN, cu domiciliul în municipiul Craiova, str. Amaradia, nr.13, județul Dolj, înregistrată la APM Mehedinţi cu nr. 5258 din 12.04.2023 și completări înregistrate cu nr. 3506 din 12.03.2024, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, autoritatea competentă pentru protecţia mediului APM Mehedinţi decide, ca urmare a consultărilor desfăşurate în cadrul şedinţei Comisiei de analiză tehnică din data de 21.03.2024 că proiectul "**Construire locuință parter și piscină, consolidare mal, acces la D.N. 57 împrejmuire teren**" propus a fi amplasat în intravilanul comunei Svinița, sat Svinița, nr. cadastral 52493, judeţul Mehedinţi;

 - nu se supune evaluării impactului asupra mediului.

 Justificarea prezentei decizii:

 I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:

 1. Caracteristicile proiectului:

 a) proiectul se încadrează în prevederile Legii nr.292/2018 privind evaluarea impactului anumitor proiecte publice şi private asupra mediului, anexa nr. 2, pct.10 lit b) – "proiecte de dezvoltare urbană" și pct.10 lit. f) - "...lucrări împotriva inundațiilor"

 b) dimensiunea și concepția întregului proiect: terenul pe care se propune realizarea investiției este proprietatea privată a domunului Șchiopescu Sorin și doamnei Șchiopescu Ioana Lusiana, având o suprafață de 474,00 mp, se află în intravilanul comunei Svinița, conform P.U.G. aprobat prin H.C.L. S nr. 5/2022, al comunei Svinița, teren destinat construirii de case de locuit, case da vacanță, spații de agrement turistic, POT=40%, C.U.T=0,9.

Terenul se învecinează: N-E – DN 57, S-V – nr. topo 50642 – proprietate privată, S-V- fluviul Dunărea, N-V – str. Nr. topo 52183 domeniul Primăriei Svinița.

Prin acest proiect se propune:

-realizarea unei locuințe cu regim de înălțime parter - cu suprafața construită de 6,00x14,00 mp și amplasată cu lungimea paralelă cu fluviul Dunărea, locuința se va amplasa cu cota pardoselii ±0,00 cu cca. 2,00 m peste cota maximă a cursului de apă, formată din 2 dormitoare, grup sanitar, cameră de zi, bucătărie, loc pentru luat masa, hol;

- pentru stoparea fenomenului de erodare a malului din cauza acțiunii vânturilor puternice și a valurilor cauzate de oscilațiile de nivel ale Lacului de Acumulare P.F. I, titularul va realiza o lucrare de apărare de mal, pe limita de proprietate - L=32,70 m, l=1,oo m, H=1,20 m, cota superioară a consolidării +72,94 mdMA, iar cota inferioară +71,74 mdMA; nu se va realiza ponton;

- se vor realiza două accese pe parcela de teren – un acces pietonal și un acces auto – pe latura de Nord a terenului de la D.N. 57 la km 50+255 pe partea stângă a drumului;

- se vor amenaja spații verzi în suprafață de 341,00 mp;

- împrejmuirea se va realiza cu gard metalic cu plasă metalică și fundații din beton.

Nu se va realiza piscina prinsă în certificatul de urbanism nr. 67 din 22.12.2022 prelungit.

-Alimentarea cu apă a investiției – în scop igienico-sanitar – se va realiza de la rețeaua centralizată a localității Svinița, conform acordului nr. 599/19.02.2024 emis de Primăria Svinița.

Debite caracteristice ale cerinței de apă:

Qzi max=0,34 mc (0,004 l/s)

Qzi med=0,28 mc (0,003 l/s)

Qzi min=0,20 mc (0,002 l/s)

Timp de funcționare -140 zile/an, 7 zile/săptămână, 24 ore/zi.

Rețeaua de aducțiune a apei va fi din conducte PEHD, L=7 m, diametrul 25 mm.

Apele uzate menajere – vor fi colectate prin intermediul rețelei de canalizare din conducte PVC, Ø 110mm, L=17 m și evacuate într-un bazin etanș vidanjabil, V=10 mc, de unde vor fi vidanjate, transportate și descărcate la stația de epurare a localității Svinița, conform acordului de principiu nr. 2822/19.05.2023, emis de Primăria Svinița privind vidanjarea, preluarea și tratarea apelor uzate menajere în stația de epurare a localității. Corp de apă RORW14-1-B1-PF1.

Debite caracteristice de ape uzate:

Qzi max=0,34 mc (0,004 l/s)

Qzi med=0,28 mc (0,003 l/s)

Qzi min=0,20 mc (0,002 l/s)

c) cumularea cu alte proiecte: nu este cazul;

d) utilizarea resurselor naturale, în special a solului, a terenurilor, a apei şi a biodivesităţii:

se folosește apă, fier, beton, materiale plastice, balast, nisip, pietriș, pământ, combustibili  pentru utilaje, lemn, etc. achiziționate de la firme autorizate;

e)cantitate și tipurile de deșeuri generate/gestionate:

- proiectul va genera deşeuri  fără caracter periculos  în etapa de execuţie, deşeuri menajere.

f) poluarea și alte efecte negative:

* AER: pe perioada execuţiei lucrărilor, sursele de poluare a aerului atmosferic sunt reprezentate de:
* transport materii prime, materiale, scule, muncitori – generează emisii slabe de praf în atmosferă – emisii specifice arderilor motoarelor cu combustie internă, lucrările de construcții propiuzise;
* pe perioada de funcţionare – nu este cazul.
* APĂ:pe perioada execuției sursele de poluare ale emisarului/pânzei freatice pot fi poluări accidentale cu produse petroliere sau uleiuri minerale provenite de la utilajele de execuție;
* pe perioada de funcţionare – se va asigura prin grija titularului vidanjarea periodică a bazinului etanș vidanjabil;
* SOL: în timpul perioadei de execuţie, solul ar putea fi poluat fie local, fie pe zone restrânse cu poluanţi de natura produselor petroliere sau uleiurilor minerale provenite de la utilajele de execuţie;
* pe perioada de funcţionare – nu este cazul;
* ZGOMOT:zgomotul și alte surse de disconfort pot apărea de la utilaje doar în timpul executării proiectului;

g) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice conform informațiilor științifice: nu este cazul. Datorită dimensiunilor proiectului nu se vor degaja cantități notabile de gaze cu efect de seră;

h)riscurile pentru sănătatea umană: la faza de implementare a proiectului nu sunt identificate riscuri pentru sănătatea umană, conform punctului de vedere exprimat de online în data de 15.03.2024 de Direcția de Sănătate Publică Mehedinți.

2.Amplasarea proiectului:

1. utilizarea actuală și aprobată a terenurilor: terenul pe care se va implementa proiectul este teren proprietate privată;
2. bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zonă și din subteranul acesteia –   proiectul va utiliza în cantităţi limitate - combustibili  pentru utilaje, pământ, apă, etc. - în etapa de realizare a proiectului;
3. capacitatea de absorbţie a mediului natural:

1.zone umede, zone riverane, guri ale râurilor: pe malul fluviului Dunărea;

2.zone costiere și mediul marin: nu este cazul;

3.zonele montane și forestiere: nu este cazul;

4.arii naturale protejate de interes național, comunitar, internațional: amplasamentul pe care urmează să se realizeze proiectul se află situat în aria naturală protejată Porțile de Fier, Munții Almăjului și Locvei;

5.zone clasificate sau protejate conform legislațieiîn vigoare: nu este cazul;

6.zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: nu este cazul.

7.zonele cu o densitate mare a populației: lucrările se vor realiza în intravilanul localității Svinița – într-o zonă populată – cu case de vacanță, locuințe, pensiuni și alte unități de cazare;

8.peisajele și situri importante din punct de vedere istoric, cultural sau arheologic:

conform punctului de vedere emis online în data de 15.03.2024 emis de Direcţia Județeană pentru Cultură Mehedinţi – nu este necesară procedura de avizare.

3.Tipurile și caracteristicile impactului potențial:

1. importanța și extinderea spațială a impactului: proiectul va avea impact local, numai în zona de lucru, şi numai în perioada de execuție ;
2. natura impactului:
* la faza de execuție sursele de poluare vor avea un impact minor asupra aerului din cauza emisiilor de particule în suspensie, operaţiunile de realizare a proiectului, emisii de poluanți specifici gazelor de eșapament rezultate de la utilajele și de la vehiculele pentru transportul materialelor,
* de asemenea la faza de execuție a proiectului, impactul asupra factorului de mediu sol/subsol şi apă - va fi unul nesemnificativ eventuale poluări accidentale ale solului cu produse petroliere provenite de la utilaje, stocarea necontrolată a deșeurilor, a materiilor prime, etc;
* la implementarea proiectului sursele potențiale de zgomot sunt lucrările propriuzise de realizare a proiectului, transportul materialelor;
1. natura transfrontieră a impactului – nu este cazul;
2. intensitatea şi complexitatea impactului – în faza de realizare a proiectului, impactul este nesemnificativ în cazul în care se respectă toate condiţiile de realizare ale acestuia;
3. probabilitatea impactului – redusă, atât pe perioada de execuţie cât şi în perioada de funcţionare dacă se respectă condițiile din prezentul acord ;
4. debutul, durata, frecvenţa şi reversibilitatea preconizate ale impactului – durata aproximativă a implementării proiectului și implicit a impactului asupra mediului este evaluată la aproximativ 12 luni;
5. cumularea impactului cu impactul altor proiecte existente și/sau aprobate: nu este cazul;
6. posibilitatea de reducere efectivă a impactului: se vor respecta condiţiile de realizare impuse prin prezentul act.
7. observații din partea publicului: pe perioada parcurgerii etapei de încadrare nu au fost observații din partea publicului (au fost publicate anunțuri – anunț de solicitare acord de mediu -în ziarul Piața Severineană (15.03.2024), anunț solicitare acord de mediu - la sediul Primăriei Svinița (nr. 1055 din 18.03.2024), anunț pentru luarea deciziei etapei de încadrare – în publicația Piața Severineană (22.03.2024), anunț pentru luarea deciziei etapei de încadrare – la sediul Primăriei Svinița (nr. 1103 din 21.03.2024) și pe site-ul Agenției pentru Protecția Mediului Mehedinți- anunt solicitare acord de mediu și memoriu titular – postat în data de 13.03.2024 și anunț luarea deciziei etapei de încadrare și draftul deciziei etapei de încadrare – postat în data de 25.03.2024.

II. Motivele pe baza cărora s-a stabilit necesitatea neefectuării evaluării adecvate sunt următoarele:

- proiectul nu intră sub incidenţa art.28 din O.U.G. nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările și completările ulterioare, aprobată prin Legea nr.49/2011, deoarece nu poate avea efecte negative semnificative asupra sepeciilor și habitatelor pentru care a fost declarant situl Natura 2000, singur sau în combinație cu alte planuri sau proiecte, acesta fiind implementat în intravilan, respectiv zona de dezvoltare durabilă a Parcului Natural Porțile de Fier, conform zonării interne din Planul de management aprobat prin H.G. 1048/2013 – conform punctului de vedere nr. 192/24.04.2023 al Biroului Calitatea Factorilor de Mediu – proiectul propus urmând a se realiza în aria naturală protejată – Porțile de Fier, Munții Almăjului și Locvei (RONPA0014, ROSCI0206, ROSPA0080).

Pentru proiect s-a obținut avizul nr. 2902/08.05.2023 emis de R.N.P. ROMSILVA – Administrația Parcului Natural Porțile de Fier.

 III. Motivele pe baza cărora s-a stabilit necesitatea neefectuării evaluării impactului asupra corpurilor de apă – pentru acest proiect s-a obţinut adresa nr. 393 din 12.01.2024 a A.N.A.R. – A.B.A. Banat înregistrat la Agenția pentru Protecția Mediului Mehedinți cu nr. 401/12.01.2024 – nu este necesară elaborarea SEICA, Aviz de amplasament nr. 2 din 07.03.2024 și Aviz de gospodărire a apelor nr. 102 din 08.03.2024.

**Realizarea acestui proiect se va face cu respectarea următoarelor condiții :**

**a). pentru factorul de mediu apă:**

-în perioada de execuţie a proiectului se va delimita foarte bine zona de lucru şi se va evita ocuparea, suplimentarea sau lărgirea frontului de lucru în afara amplasamentului;

- pentru personalul care va realiza proiectul - apa potabilă va fi procurată din surse controlate iar grupul sanitar (toaletă ecologică) se va vidanja numai cu firme autorizate;

- lucrările se vor executa numai pe terenuri reglementate din punct de vedere juridic – în limita proprietății;

- se interzice evacuarea de ape uzate epurate și/sau neepurate în apele subterane sau pe terenuri, cu excepția folosirii apelor uzate epurate corespunzător;

- pe amplasament se vor regăsi substanțe absorbante destinate poluărilor accidentale;

- se vor amenaja corespunzător organizările de șantier - spațiile de depozitare materii prime/materiale/unelte/parcare utilaje;

- lucrările din albia cursului de apă se vor realiza cu respectarea prevederilor Ordinului M.M.D.D. nr. 1163/2007;

- titularul are obligația ca după realizarea bazinului etanș vidanjabil – acesta să fie luat în evidența comunei Svinița, conform Legii nr. 121/05.05.2021 și Hotărârea nr. 714/26.05.2022;

- titularul va încheia contract cu o societate de vidanjare autorizată pentru menținerea în stare curată a bazinului etnș vidanjabil;

- se vor respecta prevederile Avizului de gospodărire a apelor și Avizului de amplasament, emise de A.N.A.R. – A.B.A. Banat;

**b). pentru factorul de mediu aer:**

-la implementarea proiectului se vor folosi utilaje periodic verificate tehnic, de generație recentă, dotate cu sisteme catalitice de reducere a poluanților;

-transportul de materiale se va face pe trasee optime;

-reducerea vitezei de circulație;

-măsuri pentru reducerea emisiilor de noxe toxice prin: menținerea utilajelor și mijloacelor de transport în stare tehnică corespunzătoare, impunerea de restricții de viteză pentru mijloacele de transport;

-pentru realizarea investiției se vor utiliza doar căile de acces existente iar transportul materialelor se va face respectându-se graficul de lucrări în sensul limitării traseului şi programului de lucru în scopul evitării creeării de disconfort de orice fel locuitorilor din zonă;

- nu se vor bloca căile de acces cu materii prime/auxiliare/materiale/scule/utilaje /organizări de șantier;

-în cazul utilizării materialelor pulverulente – acestea se vor transporta numai cu mijloace de transport dotate cu prelate iar depozitele acestor tipuri de materiale se vor acoperi/umecta în vederea evitării vântuirii;

**c). pentru factorul de mediu sol:**

-în perioada de execuție a investiției pot apărea accidental poluări ale solului prin pierderea de carburanți, uleiuri/combustibili de la utilajele folosite, fapt pentru care se vor lua măsuri de asigurare a substanțelor absorbante pe amplasament; orice schimb de ulei/piese/reparaţii în incinta amplasamentului este interzisă – aceste operaţiuni – în cazul în care se impun - se vor realiza doar în locuri special amenajate la societăţile autorizate în acest sens; alimentarea utilajelor se va face în stațiile autorizate de distribuție carburanți, în caz contrar se va amenaja un loc special impermeabilizat și se vor folosi cisterne/recipienți etanși în vederea evitării poluării solului cu carburanți;

-după terminarea lucrărilor suprafața ocupată – va fi adusă la starea iniţială;

**d)**.**pentru factorul de mediu zgomo**t:

-investiția se va realiza doar in timpul zilei fără a se creea disconfort fonic populației și cu respectarea programului de odihnă al acesteia; se vor folosi doar căile de acces existente iar tonajul utilajelor se va adapta tipului de drum folosit; se vor folosi amortizoare de zgomot pentru utilajele generatoare de zgomot;

**e). gospodărirea deșeurilor rezultate pe amplasament**:

-deşeurile menajere vor fi depozitate controlat, în locuri bine stabilite cât mai departe de fluviul Dunărea şi amenajate corespunzător prevederilor în vigoare şi a unei depozitări temporare în pubele destinate fiecărui tip de deşeu în parte.

-deşeurile menajere vor fi preluate de către un operator de salubritate zonal, autorizat pentru activităţi precum colectarea, sortarea, transportul şi depozitarea deşeurilor menajere/reciclabile – până la predarea acestora către operator se vor amenaja locuri speciale pentru depozitarea temporară a acestora;

-este interzisă depunerea şi acumularea de deşeuri menajere în locuri neconforme şi necontrolat; nu se vor creea stocuri de deșeuri în vederea evitării creeării oricărui fel de disconfort locuitorilor din zonă ;

-după executarea lucrărilor de investiţii amplasamentul va fi adus la starea iniţială; este interzis să se abandoneze orice tip de deşeu (menajer şi din construcţie)/materii prime/auxiliare/pământ poluat etc. pe amplasament sau în vecinatatea acestuia după executarea lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

La finalizarea lucrărilor se va notifica Agenţia pentru Protecţia Mediului Mehedinţi - în vederea verificarii realizarii proiectului în conformitate cu cerinţele legale şi cu condiţiile din prezentul act şi intocmirii procesului verbal de constatare a respectării tuturor condiţiilor impuse, proces-verbal care va face parte din procesul-verbal de recepţie la terminarea lucrărilor.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

Director Executiv,

Dragoș Nicolae TARNIȚĂ

|  |  |  |  |
| --- | --- | --- | --- |
| Nume și Prenume | Funcția | Data | Semnătura |
| Avizat: Claudia LOHON  | Șef Serviciu AAA | ...................2024 |  |
| Întocmit: Amalia EPURAN | Consilier sup.AAA | ......................2024 |  |

|  |  |  |  |
| --- | --- | --- | --- |
| Nume și Prenume | Funcția | Data | Semnătura |
| Avizat: Claudia LOHON  | Șef Serviciu AAA |  |  |
| Întocmit: Amalia EPURAN | Consilier sup.AAA |  |  |